|  |  |
| --- | --- |
| **Public Service Description** | |
| 1. **Public Service Title** | **Παροχή στοιχείων Εθνικού Μητρώου Δικαιούχων Περίθαλψης –Ασφαλιστικής Ικανότητας στον πολίτη** |
| 1. **Public Organization** | **Η.ΔΙ.Κ.Α. Α.Ε.** |
| 1. **Service Description** | Το Εθνικό Μητρώο Δικαιούχων Περίθαλψης – Ασφαλιστικής Ικανότητας περιλαμβάνει τα απαραίτητα στοιχεία για τον έλεγχο του δικαιώματος πρόσβασης των πολιτών στις παροχές υγείας.  Ο πολίτης για να πληροφορηθεί για την ένταξή του στο Μητρώο μπορεί να επισκεφθεί το portal του συστήματος «ΑΤΛΑΣ» χρησιμοποιώντας τους προσωπικούς του κωδικούς TaxisNet και να επιλέξει «Ασφαλιστική Ικανότητα» από το μενού επιλογών. Στη συνέχεια πρέπει να εισάγει τον ΑΜΚΑ του και εφόσον ταυτοποιηθεί επιτυχώς, μεταφέρεται στη σελίδα όπου εμφανίζονται στοιχεία Μητρώου ΑΜΚΑ (Base Registry), η κατάσταση της Ασφαλιστικής Ικανότητας και το ποσοστό συμμετοχής σε ενδεχόμενη φαρμακευτική δαπάνη.  Στόχος της υπηρεσίας είναι ο έλεγχος των τηρούμενων στοιχείων από τον πολίτη ώστε να επιβεβαιώσει το δικαίωμα πρόσβασής του στις υπηρεσίες υγείας ή να προβεί στις κατάλληλες ενέργειες για τη διόρθωση εσφαλμένων στοιχείων. |
| 1. **Describe delivery channels for the public service** | Τα κανάλια διάθεσης της υπηρεσίας προς τους πολίτες είναι τα ακόλουθα:   * μέσω του portal του συστήματος "ΑΤΛΑΣ" * μέσω Φορέων Κοινωνικής Ασφάλισης χρησιμοποιώντας κατάλληλο Web Interface * μέσω Ιατρών κατά τη συνταγογράφηση (Web Service) * μέσω Νοσοκομείων κατά την εισαγωγή και κατά το εξιτήριο (Web Service) * μέσω Φαρμακείων (Web Service) κατά την εκτέλεση συνταγής |
| 1. **Describe External Services, consumed by the Public Service** | Οι εξωτερικές υπηρεσίες που καταναλώνονται είναι οι ακόλουθες:   * Έλεγχος εισοδήματος από Α.Α.Δ.Ε. * Ενημέρωση ασφαλιστικής ικανότητας από Φορείς Κοινωνικής Ασφάλισης * Αυθεντικοποίηση χρήστη μέσω TaxisNet * Στοιχεία Μητρώου Α.Μ.Κ.Α. * Ηλεκτρονικό Μητρώο Ανασφάλιστων - Οικονομικά Αδυνάτων |
| 1. **Describe the Service Workflow** | Εκκίνηση της υπηρεσίας (process trigger) γίνεται με τον έλεγχο Ασφαλιστικής Ικανότητας κάποιου πολίτη.  Αρχικά γίνεται αυθεντικοποίηση μέσω TaxisNet και στη συνέχεια έλεγχος ορθότητας του Α.Μ.Κ.Α. και ύπαρξής του στο Μητρώο Α.Μ.Κ.Α. – Ε.Μ.Α.Ε.Σ.  Στη συνέχεια αναζητούνται τα στοιχεία Ασφαλιστικής Ικανότητας στη Βάση Δεδομένων του Εθνικού Μητρώου Δικαιούχων Περίθαλψης που διαχειρίζεται η Η.ΔΙΚ.Α. Το μητρώο ενημερώνεται από τους Φορείς Κοινωνικής Ασφάλισης με τους εξής μηχανισμούς:   * Μαζική αποστολή εγγραφών με περιοδικότητα ανάλογη των διαδικασιών του φορέα (απονομή Ασφαλιστικής Ικανότητας) * Ενημέρωση σε πραγματικό χρόνο μέσω Web Services * Web Interface για τους χρήστες φορέων που δεν έχουν την τεχνική δυνατότητα κατανάλωσης Web Services.   Εάν δε βρεθούν στοιχεία κατά την αναζήτηση στο Εθνικό Μητρώο Δικαιούχων Περίθαλψης, αξιοποιούνται στοιχεία του Ηλεκτρονικού Μητρώου Ανασφάλιστων - Οικονομικά Αδύνατων το οποίο δημιουργήθηκε στην Η.ΔΙ.Κ.Α. βάσει της Κοινής Υπουργικής Απόφασης ΦΕΚ Β 908 – 04.04.2016.  Στην περίπτωση που δε βρεθούν στοιχεία ούτε στο Ηλεκτρονικό Μητρώο Ανασφάλιστων - Οικονομικά Αδυνάτων, γίνεται έλεγχος εισοδηματικών κριτηρίων με κλήση σε κατάλληλη Web Service της Α.Α.Δ.Ε.  Έχοντας συλλέξει τα στοιχεία είτε από το Εθνικό Μητρώο Δικαιούχων Περίθαλψης είτε από το Ηλεκτρονικό Μητρώο Ανασφάλιστων - Οικονομικά Αδύνατων και λαμβάνοντας υπόψη τα εισοδηματικά κριτήρια η υπηρεσία μπορεί να λάβει απόφαση για τα στοιχεία της Ασφαλιστικής Ικανότητας καθώς και για το ποσοστό συμμετοχής. |
| 1. **Describe any other useful information** | Η Η.ΔΙ.Κ.Α. Α.Ε. είναι η υπηρεσία που διαχειρίζεται το Εθνικό Μητρώο Δικαιούχων Περίθαλψης βάση του Νόμου 4237/14 (άρθρο 8 παρ. 3) και της Υπουργικής Απόφασης ΦΕΚ Β 1635 – 20.06.2014 για το Υπουργείο Εργασίας.  Η ασφαλιστική ικανότητα περιέχει πληροφορία που πρέπει να διαμοιραστεί μεταξύ διαφορετικών υπουργείων - φορέων καθώς είναι χρήσιμη σε ιδιώτες ιατρούς και φαρμακεία:   * Η ασφαλιστική ικανότητα μπορεί να απονεμηθεί είτε από τους Φορείς Κοινωνικής Ασφάλισης (Φ.Κ.Α), είτε από τους Δήμους από τα τμήματα Πρόνοιας (Υπουργείο Εργασίας), είτε από την Η.ΔΙ.Κ.Α. (Υπουργείο Εργασίας) βάση εισοδηματικών κριτηρίων (Α.Α.Δ.Ε.) * Το Υπουργείο Υγείας χρησιμοποιεί την Ασφαλιστική Ικανότητα για να χρεώσει τους κατάλληλους φορείς για τα έξοδα περίθαλψης κάποιου πολίτη. * Οι ιατροί (εφόσον είναι συμβεβλημένοι με τον Ε.Ο.Π.Υ.Υ.) χρησιμοποιούν την Ασφαλιστική Ικανότητα για την χρέωση ή όχι της επίσκεψης. * Τα φαρμακεία ζητούν την συμμετοχή στα φάρμακα σε κάποια συνταγή βάσει της Ασφαλιστικής Ικανότητας.   Ενώ πρωταρχικά δεν είχε προβλεφθεί, πολλοί φορείς χρησιμοποίησαν την πληροφορία αυτή για τις δικές τους υπηρεσίες όπως για παράδειγμα:   * Ο ΟΑΕΔ που θέλει να γνωρίζει αν έχει κάποιος ασφαλιστική ικανότητα από Φ.Κ.Α. * Άλλοι Φ.Κ.Α. για να ελέγξουν αν κάποιος ασφαλισμένος τους έχει παράλληλη ασφάλιση.   Η υπηρεσία αυτή είναι σημαντική για τον πολίτη ώστε να γνωρίζει από που προέρχεται η πληροφορία της ασφαλιστικής του ικανότητας και να διευκολύνεται στην επίλυση τυχόν προβλημάτων. Μελλοντικά η υπηρεσία μπορεί να βελτιωθεί ώστε να χειρίζεται με καλύτερο τρόπο πιθανά λάθη συστημάτων των συνεργαζόμενων φορέων και να παρέχει πληρέστερη ενημέρωση στον πολίτη.  Μια πιθανή εξέλιξη της υπηρεσίας είναι να λαμβάνει υπόψη της πληροφορίες από ιδιωτικές ασφαλίσεις Υγείας καθώς και καλύψεις σε ιδιωτικές μονάδες περίθαλψης. Επίσης θα μπορούσε να υλοποιηθεί η προβλεπόμενη από την Υπουργική Απόφαση διασύνδεση με το Εθνικό Δίκτυο Έρευνας και Τεχνολογίας (ΕΔΕΤ) για τον έλεγχο απώλειας της ιδιότητας προστατευόμενου μέλους λόγω σπουδών. |